Document ID: /roh_data/filtered/fineweb-2-filterrobots_roh.jsonl.gz/42298

- La petiziun è drizzada direct a papa Francestg.
- Aifer tschintg dis 1'322 suttascripziuns
- Mintga plevon duai pudair decider sez, sch'el vul mari
- dar u betg.
La motivaziun da far questa acziun prend jau ord la persvasiun ch'i na dat da la teologia ennà nagin sforz dad esser celibatar per esser in spiritual.
L'inizianta da la petiziun è Florentina Camartin. Ella è plain speranza che quai vegnia a midar insatge. Pli blers che suttascrivian e pli grond l'effect, manegia ella.
Florentina Camartin
L'inizianta da la petiziun è Florentina Camartin (75) da Breil. Ella sezza ha renunzià ad ina lètg ed ha agì durant 39 onns sco mungia per la claustra dad Ingenbohl/SZ. Dapi il 2009 è ella commembra dal terz urden da sontg Francestg, in urden da laics.
Mes sentiment di che blers èn da l'opiniun da laschar maridar ils prers.
Suprastanza dal Corpus catholicum vesa paucas schanzas
Che la petiziun da Florentina Camartin haja in effect direct sin l'obligatori dal celibat per plevons catolics dubita Thomas Bergamin da la suprastanza dal Corpus catholicum grischun. Tenor el haja quai gia dà bleras sumegliantas petiziuns, ma nagina cun grond success.
Ch'i vegnia dentant reacziuns da la basa en direcziun Roma saja tuttina impurtant. Sch'i dettia numnadamain adina puspè da quels resuns lura na sappia er papa Francestg betg snegar quels giavischs.
RR actualitad 06:00